Infern u Knisja Baudelaire (1), il-Ward ta' Hemmek għandu r-riħa Tqila ta' l-oppju, lfiq u ngħas il-qabar, Għejet id-dnub, l-inġies u daqq il-ħiabar Ta' mħabbiet ħatja; għatx ta' lwien u fwieħa. L-għanja ta' qalbek hi bħal karba lfiħa, Xaħxatini ġmielek; rqadt u smajt bħal tabar, Imbagħad Pariġi tolfoq mingħajr sabar, Nieżla l-Infern bla ġmiel bħal mara xiħa. U tilomt li jien dħalt magħha ġo nirien Ta' l-iġsma żienja tikwi ġo mnifsejja. U jien għajjatt ''Jaqaw dan it-telfien Tal-Ġmiel f' u wqaft għax smajt ħelwin f'widnejja L-ilħina ta' talb mill-Knisja tal-Madliena (2). Ġ. AQUILINA Pariġi 25—7— 38 (1) Poeta franċiż, twieled u miet Pariġi (1821- 71867). Għadda ħajja tassew imsejkna. Il-ġabra ta' poeżijiet tiegħu ''Les Fleurs du Mar', kisbulu isem mill- akbar. Fihom hu jgħanni t-tiġrif tal- ħajja tiegħu boemjana. (2) Knisja ta' Pariġi, li għadha mis-seklu XIllax moħtara lil Santa Marija Madaliena.